section_heading: Kritike i recenzije
paragraph_text: U uistinu bogatom i više nego burnom životu zagrebačkih galerija nedavno nam je zapela za oko jedna, vrlo zanimljiva izložba još zanimljivijeg autora, postavljena u trešnjevačkoj galeriji "Zagreb". Premda je svojedobno sam sebi zacrtao da u rodnome gradu neće izlagati češće nego jednom u deset godina, zagrebački akademski slikar Zoran Pleše, đak prof. Marijana Detonija i postdiplomac iz Majstorske radionice Krste Hegedušića, na veliko je zadovoljstvo publike prekršio to pravilo. Od 1963. godine, kada je na Bienalu ALU u Beogradu odnio prvu nagradu za grafiku, pa sve do 1977. izlagao je vrlo često, uglavnom na skupnim izložbama, a u Zagrebu se samostalno predstavio samo dvaput. Posljednji put njegovo je slikarstvo (a posebno crtež) viđen 1978. godine.